S-10/2006

Mál þetta er höfðað með ákærum lögreglustjórans í Reykjavík, dagsettum 2. janúar sl., 24. janúar sl. og 4. júlí sl., á hendur B-kk-þgf B-x-x H-kk-þgf, kt. 000000-0000, Álfheimum 64, Reykjavík.

Ákæra dags. 2. janúar 2006:

„fyrir umferðarlagabrot, með því að hafa ekið bifreiðinni SL-291, aðfaranótt mánudagsins 1. ágúst 2005, undir áhrifum áfengis (vínandamagn í blóði 1,04‰) um götur í Reykjavík, uns akstri lauk við gatnamót Njarðargötu og Sóleyjargötu.

Þetta telst varða við 1. mgr., sbr. 2. mgr., 45. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993, 2. gr. laga nr. 23/1998 og 8. gr. laga nr. 84/2004.“

Ákæra dags. 24. janúar 2006:

,,fyrir fjársvik, með því að hafa 13. október 2005 svikið út í Sparisjóði Reykjavíkur og nágrennis, Skólavörðustíg 11, Reykjavík, 11.844 kr. með því að selja þar tékka að sömu fjárhæð, gefinn út til ákærða f.h. Endurvinnslunnar hf., sem ákærði hafði fyrr um daginn innleyst í Íslandsbanka í Reykjavík, en fengið aftur í hendur vegna mistaka bankagjaldkera.

Telst þetta varða við 248. gr. almennra hegningarlaga nr. 19/1940.

Þess er krafist, að ákærði verði dæmdur til refsingar.

Í málinu er þess krafist af hálfu Íslandsbanka hf., Lækjargötu 12, Reykjavík, að ákærði verði dæmdur til greiðslu skaðabóta að fjárhæð 11.844 kr. ásamt vöxtum samkvæmt 8. gr. vaxtalaga nr. 38/2001 frá 13. október 2005 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.“

Ákæra dags. 4. júlí 2006:

,,fyrir umferðarlagabrot, með því að hafa ekið bifreiðinni DH-365 aðfaranótt miðvikudagsins 31. maí 2006, undir áhrifum áfengis (vínandamagn í blóði 1,20‰) og sviptur ökurétti frá Seljahverfi í Reykjavík og með 83 km hraða á klst. um Sæbraut, um vegarkafla við Kleppsmýrarveg þar sem hámarkshraði er 60 km á klst.

Þetta telst varða við 1. sbr. 3. mgr. 37. gr., 1. mgr., sbr. 3. mgr., 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993, 2. gr. laga nr. 23/1998 og 8. gr. laga nr. 84/2004.“

Ákærði hefur játað brot sín fyrir dóminum. Er játning hans í samræmi við gögn málsins og verður hann sakfelldur fyrir brot sín, en þau eru í ákæru réttilega færð til refsiákvæða.

Samkvæmt sakavottorði ákærða á hann að baki sakarferil sem nær aftur til ársins 1997. Það ár, hinn 20. október, var hann dæmdur til greiðslu 10.000 króna sektar í Héraðsdómi Reykjavíkur, fyrir umferðarlagabrot. Hinn 11. desember 1998 var hann dæmdur í Héraðsdómi Reykjavíkur til greiðslu 40.000 króna sektar fyrir fíkniefnalagabrot. Á árinu 2004 gekkst hann þrívegis undir lögreglustjórasátt, 9. janúar fyrir brot á fíkniefnalögum og var þá gert að greiða 32.000 króna sekt, 30. júní fyrir ölvunarakstur og þá gert að greiða 60.000 króna sekt auk þess sem hann var sviptur ökuréttindum í 6 mánuði frá 11. apríl 2004 og loks 14. október fyrir akstur án ökuréttinda og önnur umferðarlagabrot og gert að greiða 80.000 króna sekt. Þá gekkst hann tvívegis undir lögreglustjórasátt á árinu 2005, sem báðar eru gerðar 2. febrúar fyrir minniháttar umferðarlagabrot og akstur án ökuréttinda. Var honum gert að greiða 80.000 og 70.000 króna sekt. Nú síðast var ákærði dæmdur í Héraðsdómi Reykjavíkur 30. nóvember fyrir ölvunarakstur og var þá gert að greiða 300.000 króna sekt. Var hann þá jafnframt sviptur ökuréttindum í 3 ár frá 1. júní 2006.

Við ákvörðun refsingar er til þess að líta að brot ákærða samkvæmt ákærum dagsettum 2. júní 2006 og 24. janúar 2006 eru framin fyrir uppkvaðningu dóms Héraðsdóms Reykjavíkur frá 30. nóvember 2005. Verður honum því ákvarðaður hegningarauki við þann dóm, sbr. 78. gr. almennra hegningarlaga. Refsingu fyrir ölvunarakstursbrot ákærða og akstur án ökuréttinda, samkvæmt ákæru dagsettri 4. júlí 2006, verður hins vegar að ákvarða með hliðsjón af ítrekunaráhrifum, sbr. 71. gr. almennra hegningarlaga. Hefur lögreglustjórasátt frá 30. júní 2004 og dómur frá 30. nóvember 2005 ítrekunaráhrif vegna ölvunarakstursbrots hans en lögreglustjórasátt frá 14. október 2004 og sáttir frá 2. febrúar 2005 hafa ítrekunaráhrif hvað varðar akstur án ökuréttinda. Að þessu virtu og með hliðsjón af 77. gr. almennra hegningarlaga þykir refsing hans hæfilega ákveðin 60 daga fangelsi.

Þá er ákærði sviptur ökuréttindum ævilangt.

Skaðabótakrafa Íslandsbanka hf. er nægilega studd gögnum og er á hana fallist eins og í dómsorði greinir.

Ákærði greiði málsvarnarþóknun skipaðs verjanda síns, R-kk-ef Á-kk-ef H-kk-ef hdl., 56.025 krónur að meðtöldum virðisaukaskatti.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Ákærði, B-kk-nf B-x-x H-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, R-kk-ef Á-kk-ef H-kk-ef hdl., 56.025 krónur að meðtöldum virðisaukaskatti.

Ákærði greiði Íslandsbanka hf. 11.844 kr. ásamt vöxtum samkvæmt 8. gr. laga nr. 38/2001 frá 13. október 2005 en með dráttarvöxtum samkvæmt 9. gr. sömu laga frá 7. janúar 2006 til greiðsludags.

I-kvk-nf E-kvk-nf